TEAM INDIA
తొలి టెస్టులో పట్టు బిగించిన భారత్‌
గాలే వేధికగా శ్రీలంకతో జరుగుతున్న తొలి టెస్టులో భారత్‌ పట్టు బిగించింది.లంకను కోహ్లీసేన ఆత్మరక్షణలో నెట్టేసింది. తొలి టెస్టులో భారత్‌ పూర్తి ఆధి పత్యం దక్కించుకుంది. బ్యాటింగ్‌,బౌలింగ్‌ రెండు విభాగాల్లోఊ రాణించిన భారత్‌ ప్రత్యర్థులను నిస్సహాయులుగా మార్చేసింది. రెండో రోజు ఆట ముగిసే సమయానికి శ్రీలంక తొలి ఇన్నింగ్స్‌లో 5వికెట్లు 154 పరుగులు చేసింది.ప్రస్తుతం మాథ్యూస్‌ (54), పెరారా(6) క్రీజులో ఉన్నారు. తొలి ఇన్నింగ్స్‌లో శ్రీలంక ఇంకా 446 పరుగులు వెనుకబడి ఉంది. అంతకుముందు భారత్‌ తన తొలి ఇన్నింగ్స్‌లో శిఖర్‌ ధావన్‌ (190), అభినవ్‌ ముకుంద్‌ (12), ఛటేశ్వర పుజారా (153), విరాట్‌ కోహ్లీ (3), రహానె (57), అశ్విన్‌ (47), సాహా (16), పాండ్యా (50), జడేజా (15), షమీ (30), ఉమేష్‌ యాదవ్‌ (11నాటౌట్‌) పరుగులు చేయడంతో 600పరుగులు చేసి ఆలౌట య్యింది. అనంతరం తొలి ఇన్నింగ్స్‌ను ప్రారం భించిన శ్రీలంకను భారత బౌలర్లు బెంబేలెత్తిం చారు. కరుణరత్నె (2), గుణతిలక (16), మెండిస్‌ (0), డిక్‌వెల్లా (8) తక్కువ పరుగులకే పెవిలియన్‌కు చేరారు. దీంతో శ్రీలంక తొలి ఇన్నింగ్స్‌లో 154/5 పరుగులు చేసింది. భారత బౌలర్లలో షమి 2, ఉమేష్‌, అశ్విన్‌ చెరో వికెట్‌ తీయగా తరంగ రనౌటయ్యాడు. రెండో
 
రోజు ఆటసాగిందిలా….భారత్‌ 600 ఆలౌట్‌….
తొలి రోజు ధావన్‌ (190), పుజారా రాణిం చడంతో భారత్‌ 399/3తో పటిష్ట స్థితిలో నిలిచింది. ఓవర్‌నైట్‌ స్కోరు 399/3తో రెండో రోజు టీమిండియా ఆట ప్రారంభించింది. 93వ ఓవర్‌లో హెరాత్‌ వేసిన బంతిని ఎదుర్కొనే క్రమంలో తృటిలో పుజారా అవుటయ్యే ప్రమాదం నుంచి తప్పించుకున్నాడు. హెరాత్‌ వేసిన తొలి బంతి బ్యాట్‌కు అత్యంత సమీపం నుంచి వికెట్‌ కీపర్‌ చేతిలోకి వెళ్లడంతో శ్రీలంక రివ్యూకి వెళ్లింది. అయితే రివ్యూలో పుజారా నాటౌట్‌గా తేలింది.అనంతరం 96వ ఓవర్‌లో ప్రదీప్‌ వేసిన తొలి బంతిని బౌండరీకి తరలించిన పుజారా 152 పరుగులు సాధించాడు. ఈసందర్భంగా మైదానం వెలుపల ఉన్న కోహ్లీ, అశ్విన్‌, పాండ్యా తదితరులు పుజారాను అభినందించారు.
రహానె కూడా హాప్‌ సెంచరీ సాధించాడు. అప్పటికి భారత్‌ 97ఓవర్లు ముగిసే సమయానికి 3వికెట్లతో 421పరుగులు చేసింది. 97.4 ఓవర్‌లో హెరాత్‌ బౌలింగ్‌లో పుజారా (153) అవుటయ్యాడు. పుజారా రహానెలు జోడీ నాలుగో వికెట్‌కి 137పరుగులు నమోదు చేశారు. ఆతర్వాత 103ఓవర్‌లో లాహిరు కుమార వేసిన తొలి బంతికి రహానె 57పరుగుల వ్యక్తిగత స్కోరు వద్ద పెవిలియన్‌కు చేరకు న్నాడు. పుజారా, రహానెలు అవుటైన తర్వాత క్రీజులోకి వచ్చిన సాహా-అశ్విన్‌ల జోడి వికెట్ల పతనాన్ని అడ్డుకుంది. అయితే 16 పరుగులు చేసిన సాహాను…హెరాత్‌ పెవిలియన్‌కు చేర్చాడు. మరో నాలుగు పరుగుల వ్యవధిలోనే అశ్విన్‌ కూడా అవుటయ్యాడు.దీంతో అశ్విన్‌ 47పరుగులతో రాణించినా తృటిలో అర్థశతకాన్ని చేజార్చుకున్నాడు. రెండో రోజు లంచ్‌ విరామ సమయానికి టీమిండియా 7వికెట్లు కోల్పోయి 503పరుగులు చేసింది. అ
ప్పటికి క్రీజులో పాండ్యా (4), రవీంద్ర జడేజా (8) పరుగులతో క్రీజులో ఉన్నారు. బోజన విరామనంతరం రవీంద్ర జడేజా (15) అవుటయ్యాడు. జడేజా అవుటైన తర్వాత పాండ్యా, షమీలు లంక బౌలర్లపై విరుచుకుపడుతూ ఓవర్‌కు ఆరుకుపైగా పరుగులు సాధిస్తూ టీ20ని తలపించారు. ఇద్దరూ కలిసి తొమ్మిదో వికెట్‌కి 62పరుగులు చేశారు. షమీ 30బంతుల్లో 30పరుగులు సాధించాడు. పాండ్యా కూడా ఆచితూచి ఆడుతూ వీలుచిక్కినప్పుడల్లా బౌండరీలు బాదుతూ స్కోరు బోర్డు వేగాన్ని పెంచారు. హార్థిక్‌ పాండ్యా తన దైన శైలిలో ఆడుతూ లంక బౌలర్లపై విరుచుక పడి 49బంతుల్లో 3సిక్సులు, 5ఫోర్లు సాయంతో అర్థసెంచరీ పూర్తి చేసుకున్నాడు.
ఆరంగేట్ర టెస్టులో తొలి ఇన్నింగ్స్‌లోనే అర్థ శతకం సాధించిన ఘనతను పాండ్యా అందకు న్నాడు. అనంతరం 134వ ఓవర్‌లో లాహిరు కుమారా వేసిన తొలిబంతికి ఎదుర్కొన్న పాండ్యా క్యాచ్‌ చ్చి మైదానాన్ని వీడాడు. పాండ్యా (50), బౌలర్‌ షమి (30) అవుటవ్వడంతో టీమిండియా 600పరుగులకు ఆలౌటయ్యింది. శ్రీలంక బౌలర్లలో ప్రదీప్‌కు 6, లహిరు కుమారాకు 3, హెరాత్‌కు ఒక వికెట్‌ దక్కాయి.
రెండో రోజు శ్రీలంక 154/5….
భారత్‌ తొలి ఇన్నింగ్స్‌ ముగిసిన అనంతరం బ్యాటింగ్‌ ప్రారంభించిన శ్రీలంకకు ఆదిలోనే ఎదురుదెబ్బ తగిలింది. జట్టుస్కోరు 7పరుగుల వద్ద ఓపెనర్‌ కరుణరత్నే (2)ను ఉమేష్‌ యాదవ్‌ పెవిలియన్‌కు చేర్చాడు. తన తొలి ఓవర్‌ ఐదో బంతికి కరుణరత్నేను ఎల్‌బిడబ్ల్యుగా అవుట్‌ చేశాడు. ఈక్రమంలో టీ విరామ సమయానికి శ్రీలంక వికెట్‌ నష్టానికి 38 పరుగులు చేసింది. గుణతిలక (12), తరంగ (24)తో క్రీజులో ఉన్నారు. టీవిరామ అనంతరం బ్యాటింగ్‌ ప్రారం భించిన శ్రీలంక ఇన్నింగ్స్‌ను తరంగ- గుణతిలక చక్కదిద్దే ప్రయత్నం చేస్తుండగా షమీ వారిని విడదీశాడు. 15వ ఓవర్‌లో ఒకే ఓవర్‌లో రెండు వికెట్లు పడగొట్టి షమీ ఆజట్టును ఒత్తిడిలోకి నెట్టాడు. 15వ ఓవర్‌ రెండో బంతికి గుణతిలక(16) ధావన్‌క్యాచ్‌ఇచ్చి ఔట్‌ అయ్యాడు. అనంతరం ఆ ఓవర్‌లోనే చివరి బంతికి కుశాల్‌ మెండిస్‌ను డకౌట్‌గా పెవిలి యన్‌కు పంపాడు. దీంతో లంక పీకల్లోతు కష్టాల్లో కూరుకపోయింది. అప్పటికి 15ఓవర్లు ముగిసే సమయానికి శ్రీలంక 68/3తో ఒత్తిడిలో పడింది.
ఓపెనర్‌ ఉపుల్‌ తరంగ హాఫ్‌ సెంచరీతో రాణించాడు. తరంగ -మాథ్యూస్‌ జోడీ న్నింగ్‌సని చక్కదిద్దుతూ స్కోరు బోర్డును కదిలించారు. ఈజోడీ నాలుగో వికెట్‌కు 57 పరుగులు రాబట్టింది. 33.6వ ఓవర్‌లో అశ్విన్‌ వేసిన బంతిని తరంగ ఎదుర్కొన్నాడు. అభినవ్‌ ముకుంద్‌ నుంచి బంతిని అందుకున్న సాహా మెరుపు వేగంతో వికెట్లను పడగొట్టాడు. అంపైర్‌ సమీక్ష నిర్వహించగా తరంగ (64) ఔట్‌గా తేలింది.ఆతర్వాత డిక్వెలా 8పరుగులకే అశ్విన్‌ బౌలింగ్‌లో ముకుంద్‌ క్యాచ్‌ఇచ్చి అవుట య్యాడు.
శ్రీలంక తొలి ఇన్నింగ్స్‌లో 44ఓవర్లకే 5వికెట్లు కోల్పోయి కష్టాల్లో కూరుకపోయింది. లంక రెండో ఆటముగిసే సమయానికి 5వికెట్లు కోల్పోయి 154పరుగులుచేసింది. భారత బౌల ర్లలో షమి 2, ఉమేశ్‌, అశ్విన్‌ చెరో వికెట్‌ పడగొట్టాడు. ప్రస్తుతం భారత్‌ తన తొలి ఇన్నిం గ్స్‌లో ఆతిథ్య లంకపై 446పరుగుల ఆధి క్యంలో కొనసాగుతోంది. భారత ఇన్నింగ్స్‌: ధావన్‌ (సి) మాథ్యూస్‌ (బి) 190, ముకుంద్‌ (సి) డిక్వెలా (బి) ప్రదీప్‌ 12, పుజారా (సి) డిక్వెలా (బి)ప్రదీప్‌ 153, కోహ్లీ (సి) డిక్వెలా (బి) ప్రదీప్‌ 3, రహానె (సి) కరుణరత్నే (లాహిరు కుమార) 57, రవిచంద్రన్‌ అశ్విన్‌ (సి) డిక్వెలా (బి) ప్రదీప్‌ 47, సాహా (సి) దిల్రువన్‌ పెరీరా (బి) హెరాత్‌ 16, హార్థిక్‌ పండ్యా (సి) (సబ్‌) ధనంజయ డిసెల్వ (బి) లహిరు కుమార 50, రవీంద్ర జడేజా (బి) ప్రదీప్‌ 15, మహ్మద్‌ షమి (సి) తరంగ (బి) లాహిరు కుమార 30, ఉమేశ్‌ యాదవ్‌ (11నాటౌట్‌) ఎక్స్‌ట్రాలు 16 మొత్తం : 600 (133.1ఓవర్లు), వికెట్లు పతనం: 1-27, 2-280, 3-286, 4-423, 5-432, 6-491, 7-495, 8-517, 10-600 బౌలింగ్‌: ప్రదీప్‌ 31-2-132-6, లహిరు 25.1-3-131-3, దిల్రువన్‌ 30-1-130-0, హెరాత్‌ 40-6-159-1, గుణతిలక 7-0-41-0 శ్రీలంక ఇన్నింగ్స్‌: దముత్‌ కరుణ రత్నే (బి) ఉమేశ్‌ యాదవ్‌ ఎల్బీ 2, ఉపుల్‌ తరంగ 64 (రనౌట్‌) దనుష్క, గుణతిలక (సి) ధావన్‌ (బి) షమీ 16, కుశాల్‌ మెండిస్‌ (సి) ధావన్‌ (బి) షమి (0), ఎడి మాథ్యూస్‌ 54 (నాటౌట్‌), డిక్వెలా (సి) ముకుండ్‌ (బి) అశ్విన్‌ 8, పెరీరా 6 (నాటౌట్‌), ఎక్స్‌్‌ట్రాలు 4, మొత్తం : 154/5 బౌలింగ్‌: మహ్మద్‌ షమీ 9-2-30-2, ఉమేశ్‌ యాదవ్‌ 8-1-50-1, అశ్విన్‌ 18-2-49-1, జడేజా 9-1-22-0